# data[].attributes.body
Pogledajte: priča o ljubavi i mržnji, tajne jednoga dvorca i obitelji, viteške borbe, srednjovjekovni sajam i odjeća, reakcije suvremenika i istraživanja znanstvenika...

# data[].attributes.headline
Legenda o Veroniki: nematerijalno kulturno dobro

# data[].attributes.subject
Legenda o Veroniki: nematerijalno kulturno dobro

# data[].attributes.body
Jedna od najpoznatijih hrvatskih legendi koja je 2014. godine registrirana kao nematerijalno kulturno dobro pri Ministarstvu kulture.
Prema legendi, nesretna Veronika i danas, za olujnih noći, jeca u zidinama zagorskog dvora Veliki tabor. Žrtva je strastvene i zabranjene ljubavi prema Fridriku, sinu Hermana II. Celjskog.
Legenda priča kako je nevina ubijena po nalogu svog nesuđenog punca Hermana II. Celjskog, koji je njezino  tijelo dao zazidati u zidine dvora...
No, tko je  prava, povijesna Veronika?
Život stvarne, prave Veronike, fantastičniji je od legende koja je izravno utjecala na početak agresivnog progona vještica na ovim prostorima.

Bila je stvarna osoba koja je živjela početkom 15. stoljeća, u vrijeme kada su grofovi Celjski veliki, jaki i moćni. Herman II. Celjski na vrhuncu je moći. Godine 1396. u borbi kod Nikopolja spasio je život kralju Žigmundu.
Zahvalan, Žigmund mu 1397. daruje Varaždin, a 1399. godine i Zagorsku županiju. Obitelj Celjski tako na mala vrata ulazi u krug hrvatske feudalne elite, pa tako i hrvatske povijesti, gdje će ostaviti neizbrisiv trag.

Herman II. ima kćer Barbaru, i sina Fridrika. Barbarinu ruku daje kralju Žigmundu i ona uskoro ulazi u svoju legendu i postaje "crna kraljica", strah i trepet naroda ovih prostora. Fridrik postaje suprug Elizabete Frankopan iz kuće Modruš i čini se kako je Herman II. dobro utvrdio budućnost svoje obitelji. Utjecaj, moć, teritorij i bogatstvo bilo je u rukama jedne obitelji.
.........

Sve do sudbonosnog trenutka kada Fridrik, obilazeći svoje posjede, upoznaje Veroniku. Uskoro se rađa strastvena ljubav.
Jedan od povijesnih izvora ove legende je i Celjska kronika, u kojoj je obiteljski pisar ili redovnik detaljno bilježio događaje vezane uz obitelj, od 1341. do 1456. godine.

# data[].attributes.body
Pronađite tri povijesne pogreške ovoga "dokumentarca".

# data[].attributes.attachment_link.title
BAJKOVITA HRVATSKA: LEGENDA O VERONIKI DESINIĆKOJ - VELIKI TABOR - KAPELA SV.IVANA

# data[].attributes.body
Što znači riječ tabor?

# data[].attributes.attachment_link.readable_text
Legenda o Veroniki Desinićkoj

Prema legendi, nekada davno ovim prostorima vladao je moćni ban grof Herman II. Celjski. Njegov mladi sin Fridrik, jašući očevim posjedima zagledao se u nježnu zlatokosu ljepoticu Veroniku. Između Veronike i Fridrika buknula je uzajamna ljubav koja nije bila po volji starom Hermanu. Unatoč njegovom protivljenju, Fridrik i Veronika pobjegli su u grad Fridrihštajn u blizini Kočevja u Sloveniji gdje su se potajno vjenčali. Stari grof Herman ubrzo je doznao za njihovo vjenčanje te je poslao vojsku s nalogom da uhvate ljubavnike. Fridrik je uspio spasiti Veroniku iz grada, te je ona pobjegla preko Gorskoga kotara i Kalnika do seoca Sveta Margita. Fridrika su očevi vojnici uhvatili i zatvorili u Celjsku kulu, usku i visoku oko 23 m. Tu je bio zatvoren preko četiri godine. Od tada se ta kula zove Fridrikova kula. Veroniku su Hermanovi vojnici zatvorili u Velikom Taboru. Herman je nesretnu Veroniku optužio da je copernica koja je zavela njegova sina. Organizirano je suđenje koje je trajalo puna dva dana. U predvečerje drugog dana suci su izjavili: Gospodine bane! Na ovoj djevojci nema nikakve krivice, a kamoli zločina. Jedino što gaji veliku ljubav prema vašem sinu Fridriku. No, presvijetli bane, ljubav nikada nije bila grijeh, a kamoli zločin. Ljubav je jedna od najljepših ljudskih vrlina! Time je naš posao, presvijetli bane završen. Unatoč presudi, čim su suci krenuli prema izlazu, grof Herman izdao je nalog kaštelanu da ubiju Veroniku. U dvorištu Velikog Tabora postavili su drvenu posudu punu vode i u njoj utopili Veroniku. Njeno mrtvo tijelo uzidali su u zid koji spaja peterokutnu kulu s ulazom u dvorac. Ipak, čak se i danas, osobito u dugim zimskim noćima, u Velikom Taboru uz zavijanje vjetra čuje jecanje nesretne Veronike...

# data[].attributes.attachment_link.description
Prema legendi, nekada davno ovim prostorima vladao je moćni ban grof Herman II. Celjski. Njegov mladi sin Fridrik, jašući očevim posjedima zagledao se u nježnu zlatokosu ljepoticu Veroniku. Između Veronike i Fridrika buknula je uzajamna ljubav koja nije bila po volji starom Hermanu.

# data[].attributes.body
1. Pronađi pogrešno
2. Odgovorite na zadana pitanja.
a) Što su legende?
b) Navedi tri legendarne i tri povijesne činjenice o Veroniki ili Fridriku.
c) Dokaži da usmena predaja i dalje živi.
Rok je do utorka, do podneva.

# data[].attributes.body
Bbbbbbb